CELEX: 32008R0052
Language: el
Date: 2008-01-22
Title: Κανονισμός (ΕΚ) αριθ. 52/2008 της Επιτροπής, της 22ας Ιανουαρίου 2008 , σχετικά με το άνοιγμα δασμολογικής ποσόστωσης, για το 2008 και τα επόμενα έτη, όσον αφορά την εισαγωγή, στην Ευρωπαϊκή Κοινότητα, ορισμένων εμπορευμάτων καταγωγής Ισλανδίας τα οποία προέρχονται από τη μεταποίηση γεωργικών προϊόντων που καλύπτονται από τον κανονισμό (ΕΚ) αριθ. 3448/93 του Συμβουλίου

23.1.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 18/5
            
         
      ΚΑΝΟΝΙΣΜΌΣ (ΕΚ) αριθ. 52/2008 ΤΗΣ ΕΠΙΤΡΟΠΉΣ
   
   της 22ας Ιανουαρίου 2008
   σχετικά με το άνοιγμα δασμολογικής ποσόστωσης, για το 2008 και τα επόμενα έτη, όσον αφορά την εισαγωγή, στην Ευρωπαϊκή Κοινότητα, ορισμένων εμπορευμάτων καταγωγής Ισλανδίας τα οποία προέρχονται από τη μεταποίηση γεωργικών προϊόντων που καλύπτονται από τον κανονισμό (ΕΚ) αριθ. 3448/93 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 7 παράγραφος 2,
   την απόφαση 1999/492/ΕΚ του Συμβουλίου, της 21ης Ιουνίου 1999, περί της σύναψης συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας αφενός, και της Δημοκρατίας της Ισλανδίας αφετέρου, σχετικά με το πρωτόκολλο αριθ. 2 της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας (2), και ιδίως το άρθρο 2,
   Εκτιμώντας τα ακόλουθα:
   
               (1)
            
            
               Στη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Δημοκρατίας της Ισλανδίας, αφετέρου, σχετικά με το πρωτόκολλο αριθ. 2 της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, που εγκρίθηκε με την απόφαση 1999/492/ΕΚ, προβλέπεται ετήσια δασμολογική ποσόστωση για τις εισαγωγές ζαχαρωδών ειδών ζαχαροπλαστικής και σοκολάτας και άλλων παρασκευασμάτων διατροφής που περιέχουν κακάο από την Ισλανδία. Πρέπει να ανοιχτεί η ποσόστωση αυτή για το 2008 και για τα επόμενα έτη.
            
         
               (2)
            
            
               Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (3), προβλέπει κανόνες για τη διαχείριση των δασμολογικών ποσοστώσεων. Πρέπει να προβλεφθεί ότι η διαχείριση της δασμολογικής ποσόστωσης που ανοίγεται με τον παρόντα κανονισμό θα πραγματοποιείται σύμφωνα με τους κανόνες αυτούς.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των οριζόντιων θεμάτων που αφορούν τις συναλλαγές μεταποιημένων γεωργικών προϊόντων που δεν υπάγονται στο παράρτημα Ι,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Από την 1η Ιανουαρίου έως την 31η Δεκεμβρίου 2008 και για τα επόμενα έτη, τα εμπορεύματα καταγωγής Ισλανδίας που εισάγονται στην Κοινότητα και περιλαμβάνονται στο παράρτημα υπόκεινται στους δασμούς που ορίζονται στο εν λόγω παράρτημα εντός των ορίων της ετήσιας ποσόστωσης που αναφέρεται εκεί.
   Άρθρο 2
   Η Επιτροπή διαχειρίζεται τη δασμολογική ποσόστωση που αναφέρεται στο άρθρο 1 σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2008.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Ιανουαρίου 2008.
      
         
            Για την Επιτροπή
         
         Günter VERHEUGEN
         
         
            Αντιπρόεδρος
         
      
   
   
      (1)  ΕΕ L 318 της 20.12.1993, σ. 18. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2580/2000 (ΕΕ L 298 της 25.11.2000, σ. 5).
   
      (2)  ΕΕ L 192 της 24.7.1999, σ. 47.
   
      (3)  ΕΕ L 253 της 11.10.1993, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 214/2007 (ΕΕ L 62 της 1.3.2007, σ. 6).
   
      ΠΑΡΑΡΤΗΜΑ
      
                  Αύξων αριθμός
               
               
                  Κωδικός ΣΟ
               
               
                  Περιγραφή
               
               
                  Ετήσια ποσόστωση
               
               
                  Δασμολογικός συντελεστής
               
            
                  09.0799
               
               
                  1704 90 10
                  1704 90 30
                  1704 90 51
                  1704 90 55
                  1704 90 61
                  1704 90 65
                  1704 90 71
                  1704 90 75
                  1704 90 81
                  1704 90 99
               
               
                  Ζαχαρώδη προϊόντα χωρίς κακάο (στα οποία περιλαμβάνεται και η λευκή σοκολάτα) που υπάγονται στον κωδικό ΣΟ 1704 90
               
               
                  500 τόνοι
               
               
                  50 % του δασμολογικού συντελεστή για τρίτες χώρες (1) με μέγιστο ποσό τα 35,15 ευρώ/100 kg
               
            
                  1806 32 10
                  1806 32 90
                  1806 90 11
                  1806 90 19
                  1806 90 31
                  1806 90 39
                  1806 90 50
                  1806 90 60
                  1806 90 70
                  1806 90 90
               
               
                  Σοκολάτα και άλλα παρασκευάσματα διατροφής που περιέχουν κακάο και υπάγονται στους κωδικούς ΣΟ 1806 32 και 1806 90
               
            
                  1905 31 11
                  1905 31 19
                  1905 31 30
                  1905 31 91
                  1905 31 99
                  1905 32 11
                  1905 32 19
                  1905 32 91
                  1905 32 99
               
               
                  Μπισκότα με προσθήκη γλυκαντικών, γκόφρες και γκοφρέτες που υπάγονται στους κωδικούς ΣΟ 1905 31 και 1905 32, με εξαίρεση τις γκόφρες και γκοφρέτες περιεκτικότητας σε νερό που υπερβαίνει το 10 % κατά βάρος
               
            
         (1)  Δασμολογικός συντελεστής για τρίτες χώρες: συντελεστής που περιλαμβάνει τον κατ’ αξία δασμό συν, κατά περίπτωση, το γεωργικό στοιχείο, με ανώτατο όριο το μέγιστο ποσοστό που προβλέπεται στο κοινό δασμολόγιο.